
住讜讟讛 诇 注"讘 - 驻讬专讜砖 砖讟讬讬谞讝诇抓

讜讞讻诪讬诐 讗讜住专讬谉 诇注砖讜转 讻谉.


讜转谞讬讗 [讜砖谞讜讬讛 讘专讬讬转讗] 砖诇讚注转 专' 讗诇讬注讝专 讬讻讜诇 诇转转 讘讗诪爪注 讗祝 注讬住讛 砖砖讬注讜专讛 讻讘讬爪讛, 讛诪讟诪讗转 讗讜讻诇讬诐 讗讞专讬诐.


住讘专讜讛 [讞砖讘讜] 讗讜转诐 讞讻诪讬诐 砖专爪讜 诇讛讜讻讬讞 诪讻讗谉 讗转 讚注转 专' 讗诇讬注讝专 讻讬 讗讬讚讬 讜讗讬讚讬 [讝讛 讜讝讛], 讘讬谉 讘诪砖谞讛 讜讘讬谉 讘讘专讬讬转讗 诪讚讜讘专 讘注讬住讛 砖讛讬转讛 专讗砖讜谞讛 诇讟讜诪讗讛, 讜注讜讚 讛谞讬讞讜 讻讬 讞讜诇讬谉 讛讟讘讜诇讬谉 诇讞诇讛 (砖讛诐 讘讙讚专 讟讘诇, 砖爪专讬讻讬诐 诇讛驻专讬砖 诪讛诐 讞诇讛) 诇讗 讻讞诇讛 讚诪讜 [谞讞砖讘讬诐] 诇注谞讬谉 讟讛专转诐, 讗诇讗 讻讞讜诇讬谉 讙诪讜专讬诐.


 讜注诇 住诪讱 讛谞讞讜转 讗诇讛 诪爪讬注讬诐: 诪讗讬 诇讗讜 讘讛讗 拽诪讬驻诇讙讬 [讛讗诐 诇讗 讘讝讛 讞诇讜拽讬诐] 专' 讗诇讬注讝专 讜讞讻诪讬诐, 讚诪专 住讘专 [砖讞讻诐 讝讛, 专' 讗诇讬注讝专, 住讘讜专]: 讗讬谉 砖谞讬 注讜砖讛 砖诇讬砖讬 讘讞讜诇讬谉, 讜诇讻谉 讙诐 讗诐 诪谞讬讞 讘爪拽 讟讛讜专 砖砖讬注讜专讜 讻讘讬爪讛 讘讗诪爪注, 讜注诇 讬讚讬 讻讱 谞讟诪讗转 讛讞转讬讻讛 诪讞诪转 讛注讬住讛 讛讟诪讗讛 讜谞注砖讬转 砖谞讬 诇讟讜诪讗讛, 诪讻诇 诪拽讜诐 讗讬谞讛 讬讻讜诇讛 诇讟诪讗 讗转 讛注讬住讛 讛讗讞专转, 砖讗讬谉 砖谞讬 注讜砖讛 砖诇讬砖讬 讘讞讜诇讬谉.


讜诪专 住讘专 [讜讞讻诐 讝讛, 讞讻诪讬诐, 住讘讜专]: 砖谞讬 注讜砖讛 砖诇讬砖讬 讘讞讜诇讬谉, 讜诇讻谉 讗讜住专讬诐 诇讞讘专 讗转 讛注讬住讛 讛讟诪讗讛 讜讛讟讛讜专讛.


讗诪专 专讘 诪专讬 讘专讬讛 [讘谞讜] 砖诇 专讘 讻讛谞讗: 讚讻讜诇讬 注诇诪讗 [诇讚注转 讛讻诇] 讗驻砖专 诇讜诪专 砖讗讬谉 砖谞讬 注讜砖讛 砖诇讬砖讬 讘讞讜诇讬谉, 讜讛讻讗 [讜讻讗谉] 讘注谞讬谉 讞讜诇讬谉 讛讟讘讜诇讬谉 诇讞诇讛 拽诪讬驻诇讙讬 [讞诇讜拽讬诐 讛诐], 诪专 住讘专 [讞讻诐 讝讛, 讞讻诪讬诐, 住讘讜专]: 讻讞诇讛 讚诪讜 [谞讞砖讘讬诐] 讜讞诇讛 讚讬谞讛 讻转专讜诪讛, 砖砖谞讬 诇讟讜诪讗讛 驻讜住诇 讗转 讛砖诇讬砖讬 讜诇讻谉 讛诐 讗讜住专讬诐, 讜诪专 住讘专 [讞讻诐 讝讛, 专' 讗诇讬注讝专, 住讘讜专]: 诇讗 讻讞诇讛 讚诪讜 [谞讞砖讘讬诐], 讜诪转讬专.


讜讗讬讘注讬转 讗讬诪讗 [讜讗诐 转专爪讛 讗诪讜专]: 讚讻讜诇讬 注诇诪讗 [诇讚注转 讛讻诇] 讞讜诇讬谉 讛讟讘讜诇讬谉 诇讞诇讛 诇讗 讻讞诇讛 讚诪讜 [谞讞砖讘讬诐] 讜讗讬谉 砖谞讬 注讜砖讛 砖诇讬砖讬 讘讞讜诇讬谉 讜讛讻讗 [讜讻讗谉] 讘砖讗诇讛 讗讞专转, 讛讗诐 诪讜转专 诇讙专讜诐 讟讜诪讗讛 诇讞讜诇讬谉 砖讘讗专抓 讬砖专讗诇 拽诪讬驻诇讙讬 [讞诇讜拽讬诐 讛诐].


诪专 住讘专 [讞讻诐 讝讛, 专' 讗诇讬注讝专, 住讘讜专]: 诪讜转专 诇讙专讜诐 讟讜诪讗讛 诇讞讜诇讬谉 砖讘讗专抓 讬砖专讗诇, 讜诇讻谉 讬讻讜诇 诇转转 讘讗诪爪注 讗驻讬诇讜 讻讘讬爪讛 诪注讬住讛 讟讛讜专讛 讜讗讬谞讜 讞讜砖砖 讘诪讛 砖讛讬讗 谞讟诪讗转, 讜诪专 住讘专 [讜讞讻诐 讝讛, 讞讻诪讬诐, 住讘讜专]: 讗住讜专 诇讙专讜诐 讟讜诪讗讛 诇讞讜诇讬谉 砖讘讗专抓 讬砖专讗诇.


讗  砖谞讬谞讜 讘诪砖谞讛: 讘讜 讘讬讜诐 讚专砖 专讘讬 注拽讬讘讗  诇讙讘讬 转讞讜诐 砖讘转, 砖诇诪讚 讛诇讻讜转 讗诇讛 诪讚讬谉 注专讬 讛诇讜讬讬诐, 讜专' 讗诇讬注讝专 讘谞讜 砖诇 专' 讬讜住讬 讛讙诇讬诇讬 讚专砖 讗转 讛驻住讜拽 诇注谞讬谉 讗讞专.


 讜砖讜讗诇讬诐:  讘诪讗讬 拽讗 诪讬驻诇讙讬 [讘诪讛 讘讗讬讝讛 注拽专讜谉 讞诇讜拽讬诐 讛诐]? 讜诪砖讬讘讬诐: 诪专 住讘专 [讞讻诐 讝讛, 专' 注拽讬讘讗, 住讘讜专]: 转讞讜诪讬谉 砖诇 砖讘转 讚讗讜专讬讬转讗 [诪谉 讛转讜专讛 讛诐], 讜诪讜爪讗 诇讻讱 专讗讬讛 讘讻转讜讘, 讜诪专 住讘专 [讜讞讻诐 讝讛, 专' 讗诇讬注讝专 讘谞讜 砖诇 专' 讬讜住讬 讛讙诇讬诇讬, 住讘讜专] 砖转讞讜诪讬诐 讛诐 专拽 讚专讘谞谉 [诪讚讘专讬 住讜驻专讬诐], 讜诇讻谉 讚讜专砖 讗转 讛驻住讜拽 诇注谞讬谉 讗讞专.


转谞讜 专讘谞谉 [砖谞讜 讞讻诪讬诐], 讘讜 讘讬讜诐 讚专砖 专' 注拽讬讘讗: 讘砖注讛 砖注诇讜 讬砖专讗诇 诪谉 讛讬诐, 谞转谞讜 注讬谞讬讛诐 (讛讞诇讬讟讜) 诇讜诪专 砖讬专讛. 讜讻讬爪讚 讗诪专讜 砖讬专讛 鈥�/b> 讻讙讚讜诇 讛诪拽专讗 讗转 讛诇诇 讜诪讜爪讬讗 讗转 讛专讘讬诐 讬讚讬 讞讜讘讛, 讜讛谉 讛拽讛诇 注讜谞讬谉 讗讞专讬讜 专讗砖讬 驻专拽讬诐 砖诇 讛讛诇诇, 讻讙讜谉 "讛讜讚讜 诇讛' 讻讬 讟讜讘". 讻讬爪讚? 诪砖讛 讗诪专 "讗砖讬专讛 诇讛'" (砖诪讜转 讟讜, 讗) 讜讛谉 讗讜诪专讬诐 "讗砖讬专讛 诇讛'", 诪砖讛 讗诪专 "讻讬 讙讗讛 讙讗讛" 讜讛谉 讗讜诪专讬诐 讗讞专讬讜 砖讜讘 "讗砖讬专讛 诇讛'".


专' 讗诇讬注讝专 讘谞讜 砖诇 专' 讬讜住讬 讛讙诇讬诇讬 讗讜诪专: 讬砖专讗诇 拽专讗讜 讗转 讛砖讬专讛 讻讚专讱 砖谞讜讛讙讬诐 讘拽讟谉 讛诪拽专讗 讗转 讛诇诇, 讜讛谉 讛拽讛诇, 注讜谞讬谉 讗讞专讬讜 讻诇 诪讛 砖讛讜讗 讗讜诪专 诇驻讬 砖讗讬谞讜 诪讜爪讬讗诐 讬讚讬 讞讜讘讛, 讜讛诐 爪专讬讻讬诐 诇讜诪专 讛讻诇 讘注爪诪诐. 讻讬爪讚? 诪砖讛 讗诪专 "讗砖讬专讛 诇讛'" 讜讛谉 讗讜诪专讬诐 "讗砖讬专讛 诇讛'", 诪砖讛 讗诪专 "讻讬 讙讗讛 讙讗讛" 讜讛谉 讗讜诪专讬诐 "讻讬 讙讗讛 讙讗讛".


专' 谞讞诪讬讛 讗讜诪专: 谞讛讙讜 讻住讜驻专 (讞讝谉) 讛驻讜专住 (驻讜转讞) 注诇 讘专讻讜转 拽专讬讗转 砖诪注 讘讘讬转 讛讻谞住转, 砖讛讜讗 驻讜转讞 转讞讬诇讛 讜讗讜诪专 讗转 讛诪讬诇讬诐 讛专讗砖讜谞讜转 砖诇 讛讘专讻讛 讜讛谉 注讜谞讬谉 讗讞专讬讜  讜诪砖诇讬诪讬诐.


 讜砖讜讗诇讬诐:  讘诪讗讬 拽诪讬驻诇讙讬 [讘诪讛 讛诐 讞诇讜拽讬诐]? 鈥� 专' 注拽讬讘讗 住讘专: "诇讗诪专" (砖诪讜转 讟讜, 讗), 讛诪讘讟讗 讞讝专讛 注诇 诪讛 砖谞讗诪专, 诪转讬讬讞住 专拽 讗诪讬诇转讗 拽诪讬讬转讗 [注诇 讛讚讘专 讛专讗砖讜谉] "讗砖讬专讛 诇讛"', 砖讛讜讗 砖谞讗诪专 注诇 讬讚讬 讛讻诇.


讜专' 讗诇讬注讝专 讘谞讜 砖诇 专' 讬讜住讬 讛讙诇讬诇讬 住讘专: "诇讗诪专" 鈥�/b> 讗讻诇 诪讬诇转讗 讜诪讬诇转讗 [注诇 讻诇 讚讘专 讜讚讘专]. 讜专' 谞讞诪讬讛 住讘专: "讜讬讗诪专讜" (砖诪讜转 讟讜, 讗) 讻讜讜谞转讜 鈥� 讚讗诪讜专 讻讜诇讛讜 讘讛讚讬 讛讚讚讬 [砖讗诪专讜 讻讜诇诐 讬讞讚], 讜讗讬诇讜 "诇讗诪专" 讘讗 诇讜诪专 砖驻转讞 诪砖讛 讘专讬砖讗 [讘转讞讬诇讛] 讜专拽 讗讞专 讻讱 讛砖诇讬诪讜 讻讜诇诐.


转谞讜 专讘谞谉 [砖谞讜 讞讻诪讬诐], 讚专砖 专' 讬讜住讬 讛讙诇讬诇讬: 讘砖注讛 砖注诇讜 讬砖专讗诇 诪谉 讛讬诐 谞转谞讜 注讬谞讬讛诐 (讛讞诇讬讟讜) 诇讜诪专 砖讬专讛. 讜讻讬爪讚 讗诪专讜 砖讬专讛? 注讜诇诇 诪讜讟诇 注诇 讘专讻讬 讗诪讜, 讜转讬谞讜拽 讬讜谞拽 诪砖讚讬 讗诪讜, 讻讬讜谉 砖专讗讜 讗转 讛砖讻讬谞讛 鈥�/b> 注讜诇诇 讛讙讘讬讛 爪讜讗专讜, 讜转讬谞讜拽 砖诪讟 讚讚 诪驻讬讜, 讜讗诪专讜 "讝讛 讗诇讬 讜讗谞讜讛讜" (砖诪讜转 讟讜, 讘), 砖谞讗诪专: "诪驻讬 注讜诇诇讬诐 讜讬讜谞拽讬诐 讬住讚转 注讝" (转讛诇讬诐 讞, 讙).


讛讬讛 专' 诪讗讬专 讗讜诪专: 诪谞讬谉 砖讗驻讬诇讜 注讜讘专讬诐 砖讘诪注讬 讗诪谉 讗诪专讜 砖讬专讛 注诇 讛讬诐 鈥� 砖谞讗诪专 注诇 砖讬专转 讛讬诐

